### Beslutningstema

Under dette punkt skal der tages stilling til ansøgning om støtte til projektet SAMMEN i 2024, 2025 og 2026.

### Sagsfremstilling

En visionsgruppe bestående af Tønder Handelsstandsforening, Curt Jespersen, Next Mobility og Morten Clausen har udarbejdet konceptet SAMMEN for at styrke detailhandlen i Tønder.

Af ansøgningen fremgår det at: "Målet med SAMMEN er at skabe en dynamisk by i udvikling, der giver os selv og byens gæster nye oplevelser og gode grunde til at bruge byen og de omkringliggende centerbyer i kommunen. Det handler om at styrke områdets strategiske position på alle de måder, som vi SAMMEN kan komme i tanke om. Herunder især med fokus på detailhandel, restaurationer, specialbutikker, oplevelser og turisme"

Visionsgruppen har opsat følgende KPI'er for projektet:

KPI #1: 15 nye lejemål fordelt således

2024: Genåbning af 4 lejemål

2025: Genåbning af 6 lejemål

2026: Genåbning af 5 lejemål

KPI # 2: 10% stigning i omsætning

Øge udvalgsvareomsætningen fra 20% i 2023 til 30% i 2026.

KPI # 3: Etablering af 45 nye arbejdspladser

2024: 12 nye arbejdspladser

2025: 18 nye arbejdspladser

2026: 15 nye arbejdspladser

Der arbejdes med et årligt budget på 1,3 mio. kr. i 2025 og 2026.

### Økonomi

Der søges om støtte på 495.000 kr. i 2024 samt 800.000 kr. årligt i 2025 og 2026.

### Indstilling Kommunaldirektøren indstiller,

|  |  |
| --- | --- |
| at | Økonomiudvalget beslutter om der skal ydes støtte på 495.000 kr. i 2024, |
| at | Økonomiudvalget anviser finansiering af eventuel støtte i 2024, og |
| at | Økonomiudvalget beslutter, om ansøgning om støtte i 2025 og 2026 skal oversendes til budgetforhandlingerne. |

Beslutning fra Økonomiudvalget, 20. august 2024, pkt. 8:

Osvald Madsen (O) benyttede sin standsningsret, og begærede sagen i Kommunalbestyrelsen.

### Beslutning

Ansøgningen om støtte for 2024 og finansieringen heraf sendes tilbage til Økonomiudvalget til behandling på førstkommende møde.

Ansøgningen om støtte i 2025 og 2026 oversendes til budgetforhandlingerne.